এ বিষয়ে সংবিধানের প্রাসঙ্গিক অনুচ্ছেদ ১২৩ নম্বর। এই অনুচ্ছেদ অনুসারে দুইভাবে জাতীয় সংসদ নির্বাচনের প্রয়োজন দেখা দিতে পারে। প্রথমত, একটি সরকার গঠনের পর যদি সেই সরকার পাঁচ বছরের মেয়াদ পূর্ণ করে ফেলে তাহলে। দ্বিতীয়ত, কোন সরকার গঠিত হওয়ার পর পাঁচ বছরের মেয়াদ শেষ হওয়ার আগেই যদি কোন কারণে সংসদ ভেঙে যায় অর্থাৎ সরকারের পতন ঘটে। উল্লিখিত প্রথম কারণে যদি সংসদ ভেঙে যায় তাহলে নির্বাচন দিতে হবে পাঁচ বছর মেয়াদ শেষ হওয়ার পূর্ববর্তী ৯০ দিনের মধ্যে।